Münster

Münster is e Kreisfreie Stadt (grôte Duutsche gemêente die gêen dêel uutmakt van e Landkreis) in 't nôordelyk dêel van Noordreyn-Westfalen in Duutsland. 't Is d' oofdstad van de "Regierungsbezirk Münster". Der zyn mêer of 296.599 duusd inweuners. In 1915 kreeg Münster de stoatus van Großstadt (grôotstad). De burgemêester Markus Lewe is van de CDU.
Geschiedenisse
De noame Münster komt van 't Latyn "monasterium" (klôoster) en refereert an d' iprichtienge van 't bisdom Münster deur Karel de Grôotn in d' 8e êeuwe van 't joar 793. Den êeste bisschop wos "Liudger". Binst de middelêeuwn wos Münster e bloeinde Hanzestad. In 't joar 1127, 1197 en 1383 woarn der grôte stadsbrandn in Münster. En in 't joar 1382 van de 14e êeuwe wordt Münster getroffn deur de pest woadeure dat er duuzende burgers stervn.

Trivia
De Vrede van Münster wos e verdrag dan de Nôordelyke Nederlandn en Spanje in 1648 ofgeslootn hèin. 1648 Vrede van Munster rijksmuseum.nl
Münster hèt t'hope met "Osnabrück" de beschikkienge over een eign vliegpling: "Münster-Osnabrück".
Münster hèt d' oudste universiteit van Duutsland: de Westfaalsche Wilhelms-Universiteit, upgericht de 16stn april 1780. 

Monumentn
Belangryke historische monumentn in Münster zyn:
’t Loatgotisch stadhuus uut de 14e êeuwe, woar dat in 't joar 1648 de Vrede van Münster wierd oundertêkendRound 't historisch stadhuus van Münster muenster.de
De gotische Lambertikerke uut de 14e en de 15e êeuwe
De romoansche Paulusdom (13e êeuwe) me monumentoal interieur en astronomische klokke uut 't joar 1542
Sint Ludgeri (dêels romoans, dêels gotisch), woavan 't oudste dêel uut de 12e êeuwe
Onze-Lieve-Vrouwekerke (Duuts: Überwasserkirche) uut de 14e êeuwe
Sint-Clemenskerke
Sint-Ludgeruskerke

Bekende Münsternoars
Felix von Hartmann, kardinoal
Franka Potente, actrice
Fabian Wegmann, coureur
Philipp Haastrup, foetbollist
Linus Gerdemann, coureur
Christian Pander, foetbollist

In de binnestad van Münster stoan een antal monumentoale uzen, kerkn en e roadhuus.

 Zoo en musea in Münster 
Zoo en musea met hunder officiële noame zyn:
Allwetterzoo Münster me 't Westfälisches Pferdemuseum Münster
Archäologisches Museum Münster - oudheidkundig museum
Ausstellungshalle zeitgenössische Kunst Münster - expositieruumte vor heedndoagsche kunst
Bibelmuseum Münster - Bybelmuseum, ounderdêel van d' universiteit Münster
Geologisch-Paläontologisches Museum Münster - geologisch-paleontologisch museum, ounderdêel van d' universiteit Münster 
Kunstmuseum Pablo Picasso Münster - grôte grafiekverzoamelienge me werk van ounder andere Picasso, "Braque" en "Chagall"
LWL-Landesmuseum für Kunst und Kulturgeschichte - 't centraal kunstmuseum van Westfaaln 
LWL-Museum für Naturkunde - nateurkundemuseum
Mineralogisches Museum Münster - universiteitsmuseum over mineralogie, kristalkunde en stêenkunde
Museum für Lackkunst - museum me lakkunst uut Oost-Azië, Europa en islamitische landn.
Mühlenhof-Freilichtmuseum Münster - openluchtmuseum
Stadtmuseum Münster - stadsgeschiedenisse
Villa ten Hompel - herinnert an de Twiddn Weireldôorloge
Westpreußisches Landesmuseum - cultuurhistorisch museum over West-Pruusn

 Referensjes 
Münster is bezienswoardig: stadsgeschiedenisse - muenster.de
 Geschiedenisse van Münster - vakantiearena.nl


Categorie:Plekke in Noordreyn-Westfalen